Ai Weiwei
Ai Weiwei (bi çînî: 艾未未; pinyin: Ài Wèiwèi), peykersaz, wênekêş, mîmar, kurator, blogger û çalakvanek çînî ye. Ew di 28ê tebaxa 1957an de li Pekînê ji dayik bû wek kurê helbestvan û rewşenbîr Ai Qing (1910-1996). Ew nîvbirayê wênesaz Ai Xuan e. Ew bi hunermend Lu Qing re zewicî ye û urekî wan ê bi navê Ai Lao heye. Ai Weiwei di qada hunera serbixwe ya çînî de hunermendek sereke ye. Ew bi hunera xwe û bi performansên xwe yên hunerî yên provokatîv û siyasî li qada navneteweyî tê naskirin. Ew fîgurê dijberiya desthilatdariyê û nîşana azadiya derbirînê li Çînê ye. Ew yek ji 303 rewşenbîrên çînî ye ku Şertnameya 08 îmze kiriye, û bi eşkere helwesta hikûmeta Çînê ya li ser demokrasî û mafên mirovan rexne dike. Wek mîmar, ew şêwirmendê hunerî yê fîrmaya mîmarî ya swîsreyî Herzog & de Meuron bû di dema avakirina Stadyûma Neteweyî ya Pekînê de ku ji bo Olîmpiyadên havînê yên 2008an hat çêkirin. Di sala 2011an de bi îdiaya ji bacê reviyaye ji aliyê polîsan ve hatiye girtin û piştî 81 rojan bi kefalet hate berdan. Ji wê demê û pê de, ew bi şert dimîne û bêyî destûr nikare Pekînê biterikîne. Piştî ku pasaporta xwe ya çînî di 22ê tîrmeha 2015an de hilda, ew ji Çînê derket ku bi malbata xwe re li Berlîn, Almanya. bi cih be, piştre mala xwe di sala 2019an de ber bi Cambridge, Keyaniya Yekbûyî, ve bar kir Ji dawiya 2019an vir ve, ew li Montemor-o-Novo, bajarokek portûgalî ku li navçeya Évora, herêma Alentejo ye, dijî.